Eelnõu 20.02.2025

Esitaja: vallavalitsus

Ettekandja: vallavanem Mikk Järv

****

**KANEPI VALLAVOLIKOGU**

**O T S U S**

Kanepi 20.02.2025 nr 1-3/

**Kanepi valla liikmesuse lõpetamine mittetulundusühingus Eesti Andmesidevõrk**

Kanepi vald on haldusreformi eelse Kanepi valla, Valgjärve valla ja Kõlleste valla õigusjärglasena mittetulundusühingu Eesti Andmesidevõrk liige. Liikmeks astudes kinnitasid omavalitsused mittetulundusühingu põhikirja, mille kohaselt ei kaasnenud liikmesusega omavalitsusele rahalisi kohustusi. 21.06.2024. a muutis mittetulundusühing Eesti Andmesidevõrk põhikirja, lisades sellega liikmetele finantskohustusi. Muudatus viidi sisse liikmete soove arvestamata ning see ei ole kooskõlas liikmeks astumise tingimuste ning eesmärkidega. Seetõttu on otstarbekas ja mõistlik Kanepi valla liikmesus mittetulundusühingus Eesti Andmesidevõrk lõpetada.

Eelnevast tulenevalt ning võttes aluseks kohaliku omavalitsuse korralduse seaduse § 22 lõike 1 punkti 25 ja § 35 lõike 4, mittetulundusühingute seaduse § 15 lõike 1 ning kooskõlas mittetulundusühing Eesti Andmesidevõrk põhikirja punktiga 12, Kanepi Vallavolikogu

**o t s u s t a b:**

1. Lõpetada Kanepi valla liikmesus mittetulundusühingu Eesti Andmesidevõrk (80361841)

liikmena.

2. Kanepi Vallavalitsusel esitada mittetulundusühingu Eesti Andmesidevõrk (80361841) juhatusele

avaldus mittetulundusühingu liikmesuse lõpetamiseks.

3. Otsus jõustub teatavakstegemisest.

Otsuse peale võib esitada Kanepi Vallavolikogule vaide haldusmenetluse seaduses sätestatud korras

30 päeva jooksul arvates otsusest teadasaamise päevast või päevast, millal oleks pidanud otsusest

teada saama, või esitada kaebuse Tartu Halduskohtule halduskohtumenetluse seadustikus sätestatud

korras 30 päeva jooksul arvates otsuse teatavakstegemisest.

Piret Rammul

### volikogu esimees